Mažoji antilopė

Mažoji antilopė (Neotragus batesi) – tikrųjų antilopių (Antilopinae) pošeimio dykaraginių (Bovidae) šeimos žinduolis.

Kiškio dydžio antilopė. Kūno aukštis 25-35 cm, masė 4-5 kg. Tamsiai ruda. Kūno šonai šviesesni, pasmakrė ir papilvė baltos. Patinai su rageliais, kurie vidutiniškai 2,5 cm ilgio, nežymiai palinkę atgal su skersiniais žiedais pamatinėje dalyje.

Gyvenimo būdas mažai žinomas. Laikosi pavieniui arba poromis. Aktyvi naktį. Minta medžių ir krūmų lapais, vaisiais. Sutinkama miškuose, krūmuose, kakavos ir žemės riešutų plantacijose.

Paplitusi Centrinėje Afrikoje, nuo Benino iki Ugandos.
 

Antilopės